open-index/open-wikipedia-markdown huggingface dataset:
Τζορτζ Στιούαρτ Ρόμπερτσον

Ο **Τζορτζ Στιούαρτ Ρόμπερτσον** (αγγλικά:George Stuart Robertson) (25 Μαΐου 1872 – 29 Ιανουαρίου 1967) ήταν Βρετανός αθλητής του στίβου και της αντισφαίρισης , τρίτος ολυμπιονίκης το 1896.

Ο Ρόμπερτσον που ήταν λάτρης της αρχαίας ελληνικής φιλοσοφίας σπούδασε στο πανεπιστήμιο της Οξφόρδης ενώ το 1894 ήταν πρώτος στους πανεπιστημιακούς αγώνες στη σφυροβολία. Το 1896 είδε μια αγγελία σε ένα πρακτορείο ταξιδίων και πληρώνοντας 11 λίρες για το ταξίδι βρέθηκε στην Αθήνα στους Α' ολυμπιακούς αγώνες. Φτάνοντας στην Αθήνα δήλωσε συμμετοχή στη δισκοβολία την αντισφαίριση και τη σφαιροβολία.

Στην δισκοβολία ήρθε τέταρτος με βολή στα 25,20 μέτρα, το χειρότερο αποτέλεσμα που έχει καταγραφεί ποτέ στη δισκοβολία σε Ολυμπιακούς Αγώνες. Στο τουρνουά τένις, στο απλό ανδρών ηττήθηκε στον πρώτο γύρο από τον Πασπάτη και τελικά κατέλαβε την όγδοη θέση σε δεκατρείς συμμετέχοντες. Στο διπλό ανδρών με συμπαίκτη τον Αυστραλό Έντγουϊν Φλακ κατέκτησε την τρίτη θέση περνώντας στον πρώτο γύρο χωρίς αγώνα, στον δεύτερο αγώνα έχασαν από το ζευγάρι Κάσδαγλη - Πετροκόκκινου και τερμάτισαν τρίτοι χωρίς νίκη. 
 
Στην τελετή που ακολούθησε στο τέλος των αγώνων απήγγειλε μια ωδή που έγραψε ο ίδιος στα αρχαία ελληνικά.

## Παραπομπές


Κατηγορία:Βρετανοί αθλητές της αντισφαίρισης
Κατηγορία:Βρετανοί αθλητές του στίβου
Κατηγορία:Βρετανοί Ολυμπιονίκες
Κατηγορία:Αντισφαιριστές στους Θερινούς Ολυμπιακούς Αγώνες 1896
Κατηγορία:Αθλητές του στίβου στους Θερινούς Ολυμπιακούς Αγώνες 1896
Σούπερεταν

Η **Σούπερεταν** (σουηδικά: *Superettan*) είναι η δεύτερη κατηγορία στη Σουηδία. Ιδρύθηκε το 2000 όπου αντικατέστησε την 1η και 2η κατηγορία του Πρωταθλήματος. Η Σούπερεταν αρχίζει το πρωτάθλημα από τον Απρίλιο μέχρι τον Οκτώβριο και γίνεται μέσα στη χρονιά, άρα η περίοδος δεν είναι 2009-2010 αλλά 2009. Η ομάδα με τις περισσότερους τίτλους είναι η Κάλμαρ με 2, η οποία βρίσκεται στην Άλσβενσκαν. Οι δύο πρώτες ομάδες πάνε κατευθείαν στην Αλσβένσκαν ενώ η τρίτη δίνει αγώνα μπαράζ με την ομάδα που θα τερματίσει τελευταία από την Αλσβένσκαν.

Υπεύθυνη διεξαγωγής του πρωταθλήματος είναι η Svensk Elitfotboll (SEF), υπό την εποπτεία της Σουηδικής Ποδοσφαιρικής Ομοσπονδίας (SvFF).

## Πρωταθλήματα
* Κάλμαρ με 2 τίτλους
* ΑΙΚ με 1 τίτλο
* Γιουργκόρντεν με 1 τίτλο
* Χάκεν με 1 τίτλο
* Μιάλμπι με 1 τίτλο
* Νόρσεπινγκ με 1 τίτλο
* Τρέλεμποργκ με 1 τίτλο
* Έστερς ΙΦ με 1 τίτλο
* Έργκριτε με 1 τίτλο


Κατηγορία:Εθνικά πρωταθλήματα ποδοσφαίρου Β΄ επιπέδου
Κατηγορία:Ποδοσφαιρικές διοργανώσεις Σουηδίας
Πορεία των ελληνικών ομάδων στην Ευρωλίγκα (2010 - 2019)

## [[Ευρωλίγκα ανδρών 2009-2010|2009-2010]]

## [[Ευρωλίγκα ανδρών 2010-2011|2010-2011]]

## Δείτε επίσης
* Πορεία των ελληνικών ομάδων στην Ευρωλίγκα (1958 - 1989)
* Πορεία των ελληνικών ομάδων στην Ευρωλίγκα (1990 - 1999)
* Πορεία των ελληνικών ομάδων στην Ευρωλίγκα (2000 - 2009)

Πορεία των ελληνικών ομάδων στην Ευρωλίγκα (2010 - 2019)
Ανεμιστήρας (αστρονομία)

**Ανεμιστήρες**, στην αστρονομία ονομάζονται κάποια χαρακτηριστικά, που πρωτοανακαλύφθηκαν στον δακτύλιο F του Κρόνου, από το διαστημικό μη επανδρωμένο σκάφος, το Κασσίνι-Χόιχενς, από φωτογραφίες που πάρθηκαν στις 5 Ιουλίου του 2008. Μέχρι αυτήν τη στιγμή δεν έχουν ανακαλυφθεί πουθενά αλλού.

## Δημιουργία και εμφάνιση
300px|thumb|left|Μια σύγκρουση του Προμηθέα με τον δακτύλιο F, η οποία φέρεται να είναι υπεύθυνη για την δημιουργία των ανεμιστήρων.
Οι ανεμιστήρες, πιστεύεται πως δημιουργήθηκαν από τον δορυφόρο Προμηθέα, του Κρόνου που περιφέρεται κοντά στον δακτύλιο F και τον επηρεάζει. Άλλοι που εντοπίστηκαν πιο δίπλα από αυτούς, έχουν δημιουργηθεί από κάποιον άγνωστο δορυφόρο ή από μια σταθερή μάζα υλικού που βρίσκεται σε τροχιά γύρω από τον Κρόνο και διασχίζει τον δακτύλιο. Αυτοί οι ανεμιστήρες είναι σκοτεινοί και ανάμεσά τους υπάρχει κενό. Η ανεμιστήρες αποδεικνύουν την ύπαρξη και άλλων δομών, εκτός του Προμηθέα, στον δακτύλιο F. 

Κατηγορία:Κρόνος
Δημήτρης Σαράτσης

Ο **Δημήτρης Σαράτσης** (1871-1951), ήταν γιατρός και πολιτικός από τον Ανω Βόλο με έντονη κοινωνική και πολιτική δράση, βουλευτής και υφυπουργός. Υπηρέτησε επίσης ως πρόεδρος του Ιατρικού Συλλόγου Βόλου.

## Βιογραφικό

Γεννήθηκε το 1871. Σπούδασε στην Ιατρική Σχολή του Πανεπιστημίου Αθηνών και συνέχισε τις σπουδές του στο Παρίσι κατά την περίοδο 1892-1894.  Από το 1895 μέχρι το 1899 ήταν διευθυντής του Πολιτικού Νοσοκομείου και τη διετία 1912-13 του Νοσοκομείου του Ερυθρού Σταυρού στο Βόλο. Το 1908, και ενώ ήταν δημοτικός σύμβουλος στη θεσσαλική πόλη, εισηγήθηκε την ίδρυση του Παρθεναγωγείου του Βόλου που ιδρύθηκε την ίδια χρονιά. Στην εισηγητική του έκθεση προς το δημοτικό συμβούλιο, εξέθεσε το σύνολο  των προβλημάτων που αφορούσαν την εκπαίδευση των κοριτσιών στην πόλη: την απουσία ενδιαφέροντος για τη μέση και ανώτερη γυναικεία εκπαίδευση, την κυριαρχία της Φιλεκπαιδευτικής Εταιρείας και του Αρσακείου, που περιορίζονταν σχεδόν αποκλειστικά στην προετοιμασία των διδασκαλισσών, την μονοπώληση της εκπαίδευσης των κοριτσιών από σχολές ετερόδοξων ιεραποστολών. Το 1908 επίσης ήταν ένας εκ των πρωταγωνιστών στην ίδρυση του Εργατικού Κέντρου Βόλου. Ως δημοτικός σύμβουλος θα ζητήσει την οικονομική συνδρομή του δημοτικού συμβουλίου για την ενίσχυση αυτής της πρωτοβουλίας. Θα συμμετάσχει και στην ίδρυση  του Εκπαιδευτικού Ομίλου. Κατηγορήθηκε μαζί με τον Αλέξανδρο Δελμούζο στην υπόθεση των Αθεϊκών του Βόλου και αθωώθηκε όπως και οι υπόλοιποι κατηγορούμενοι στη δίκη που έγινε στο Ναύπλιο το 1914. Εννιά χρόνια αργότερα εκλέχτηκε βουλευτής Βόλου  και το 1932 συμμετείχε στην κυβέρνηση Παπαναστασίου ως υφυπουργός Υγιεινής. Έγραψε *Μαθήματα Υγιεινής*, *Δέκα Υγειονομικά Προβλήματα* κ.α.

Σκοτώθηκε σε αυτοκινητικό δυστύχημα στις 14 Ιανουαρίου 1951..

## Παραπομπές


## Βιβλιογραφία - Πηγές

* *Αρχείο Δημ.Ι.Σαράτση. Παιδεία και Κοινωνία. Αλληλογραφία-Μαρτυρίες-Δημοσιεύματα*, εποπτεία Αλέξης Δημαράς, τ.Α΄, *Πολιτικά-Κοινωνικά*, επιμ. Γ.Παπακώστας, Αθήνα, 1995
* Έφη Γαζή, *«Πατρίς θρησκεία, οικογένεια». Ιστορία ενός συνθήματος (1880-1930)*, Πόλις, Αθήνα 2011 ISBN 978-960-435-307-1
* Γιάννης Κορδάτος, *Ιστορία της επαρχίας Βόλου και Αγιάς*, εκδ. 20ός αιώνας, Αθήνα, 1960
* *Τα Αθεϊκά του Βόλου και ο Δελμούζος*, Ένθετο Ελευθεροτυπίας Ε/Ιστορικά, 22 Ιουνίου 2000
* Χαράλαμπος Χαρίτος, *Το Παρθεναγωγείο του Βόλου*, εκδ. Ιστορικό Αρχείο Ελληνικής Νεολαίας, 1989, τ. Α΄,σελ. 93κ.εξ https://web.archive.org/web/20111227104254/http://www.iaen.gr/index.php?page=collection&book_id=23#books

## Εξωτερικοί σύνδεσμοι
* Ελισάβετ Κοτζιά, «Η μαχητικότητα και η τόλμη του αρθρογράφου Δημήτρη Σαράτση»http://invenio.lib.auth.gr/record/9423/files/npa-2004-9137.pdf

Σαρατσης
Κατηγορία:Βουλευτές Βόλου
Μαξ Ντεκουζί

Ο ** Μαξίμ "Μαξ" Ομέρ Ντεκουζί** (γαλλικά: Maxime "Max" Omer Decugis) (24 Σεπτεμβρίου 1882 - 6 Σεπτεμβρίου 1978) , ήταν Γάλλος αθλητής της αντισφαίρισης και έξι φορές Ολυμπιονίκης.

Ο Ντεκουζί κέρδισε το γαλλικό πρωτάθλημα αντρών το 1903, 1904, 1907, 1908, 1909, 1912, 1913 και 1914 έχοντας χάσει τον τελικό το 1902, 1906, 1920 και το 1923. Επίσης ήταν 14 φορές πρωταθλητής Γαλλίας στο διπλό 1902, 1903, 1904, 1905, 1906, 1907, 1908, 1909, 1910, 1911, 1912, 1913, 1914 και 1920.  7 φορές στο μεικτό 1904, 1905, 1906, 1908, 1909, 1914 και το 1920. Πήρε μέρος σε τρεις ολυμπιακούς αγώνες κατακτώντας 4 χρυσά ένα αργυρό κι ένα χάλκινο. 

Ήταν και μία φορά νικητής στο Γουίμπλεντον, το 1911 , στο διπλό αντρών με συμπαίκτη τον Αντρέ Γκομπέρ.

Στους ολυμπιακούς αγώνες του 1900 στο Παρίσι έχασε στον τελικό με συμπαίκτη τον Αμερικάνο Ζαμερντιά με 3-1 από το ζευγάρι των Βρετανών Ντόχερτι - Μαχόνεϊ. 

Στους Μεσοολυμπιακούς αγώνες του 1906 στην Αθήνα κατέκτησε 3 χρυσά, στο απλό αντρών στον τελικό νίκησε με 3-0 τον επίσης Γάλλο Ζερμό . Στο διπλό αντρών με συμπαίκτη τον Ζερμό νίκησαν με 3-0 το ζευγάρι Κάσδαγλη - Μπαλή και στο μεικτό διπλό με συμπαίκτη την σύζυγο του Μαρί Ντεκουζί νίκησαν με 2-0 το ζευγάρι Μαρίνου - Σημηριώτου . 

Στους ολυμπιακούς αγώνες του 1920 στο Αντβέρπ πήρε το χάλκινο μετάλλιο με συμπαίκτη τον Γάλλο Πιέρ Αλμπαράν. Στο διπλό μεικτό κατέκτησε το χρυσό μετάλλιο με συμπαίκτη την Γαλλίδα Σουζάν Λανγκλέν.

## Παραπομπές


## Πηγές
*Ρολάν Γκαρός επίσημη ιστοσελίδα
**Ιστορία των Ολυμπιακών αγώνων* περιοδικό εικόνες, 1992

## Εξωτερικοί σύνδεσμοι
* 

Κατηγορία:Γάλλοι Ολυμπιονίκες
Κατηγορία:Γάλλοι αθλητές της αντισφαίρισης
Κατηγορία:Νικητές Γαλλικού Όπεν
Μαρί Ντεκουζί

Η **Μαρί Ντεκουζί** (, 7 Αυγούστου 1884 - 4 Μαΐου 1969) ήταν Γαλλίδα αθλήτρια της αντισφαίρισης και ολυμπιονίκης το 1906.

Η Ντεκουζί πήρε μέρος στην μεσοολυμπιάδα του 1906 στην Αθήνα κατακτώντας ένα χρυσό μετάλλιο στο διπλό μεικτό. Με συμπαίκτη τον σύζυγο της Μαξ Ντεκουζί νίκησαν στον τελικό με 2-0 το ζευγάρι Μαρίνου - Σημηριώτου. Είχε πάρει μέρος και στο απλό γυναικών όπου αποκλείστηκε από την Ασπασία Μάτσα με 2-0 στον πρώτο γύρο. 

## Παραπομπές
*Στατιστικά ολυμπιονικών https://web.archive.org/web/20120614074957/http://www.sports-reference.com/olympics/athletes/de/marie-decugis-1.html

Κατηγορία:Γάλλοι Ολυμπιονίκες
Κατηγορία:Γαλλίδες αθλήτριες της αντισφαίρισης
Αλκαδιενυλοαλογονίδια

Τα **αλκαδιενυλαλογονίδια** ή **αλοαλκαδιένια** είναι οργανικές ενώσεις που αποτελούν ιδιαίτερη χημική ομόλογη σειρά Πρόκειται για άκυκλες μονοακόρεστες ενώσεις με τρεις (3) χαρακτηριστικές ομάδες: την παρουσία δύο διπλών δεσμών, που θεωρείται ιεραρχικά ανώτερη, και ενός ατόμου αλογόνου.
* Ο γενικός χημικός τύπος των αλκυλενυλαλογονιδίων είναι: **C<sub>n</sub>H<sub>2n-3</sub>Χ**
όπου n = 3,4,5... και  Χ: φθορίου (**F**), χλωρίου (**Cl**), βρωμίου (**Br**) και ιωδίου (**I**).
* Είναι ισομερή των ακόλουθων τριών (3) ομόλογων σειρών:
# Αλκινυλαλογονίδια ή **αλοαλκίνια**: Άκυκλες ενώσεις με δύο διπλούς δεσμούς και ένα άτομο αλογόνου.
# Κυκλοαλκενυλαλογονίδια ή **αλοκυκλοαλκένια**: Ισοκυκλικές ενώσεις με ένα δακτύλιο, ένα διπλό δεσμό και ένα άτομο αλογόνου.
# Δικυκλοαλκυλαλογονίδια ή **αλοδικυκλοαλκάνια**: Ισοκυκλικές ενώσεις με δύο δακτυλίους, κανένα διπλό ή τριπλό δεσμό και ένα άτομο αλογόνου.

* Το αστάτιο (**At**) θεωρητικά δεν αποκλείεται, αλλά τα αλκαδιενυλοαστατίδια έχουν πρακτικά μελετηθεί πολύ λίγο ακόμη και λόγω της σχετικά μικρής ηλεκτραρνητικότητάς του δεν είναι σίγουρο ότι συμπεριφέρονται όμοια με τα υπόλοιπα αλκαδιενυλαλογονίδια.

*
Κατηγορία:Χημικές ομόλογες σειρές
Ο Φίλος του Νόμου

***Ο Φίλος του Νόμου*** ήταν εφημερίδα που εκδίδοταν επί τρία χρόνια (10 Μαρτίου 1824- 27 Μαΐου 1827) στην Ύδρα από τον Ιταλό φιλέλληνα Ιωσήφ Κιάπε (Giuseppe Chiappe). Η εφημερίδα εξέδωσε συνολικά 296 φύλλα. Ήταν η μακροβιότερη εφημερίδα της Ελληνικής Επανάστασης.

Κυκλοφόρησε πρώτη φορά στις 10 Μαρτίου του 1824 και έβγαινε δύο φορές την εβδομάδα, Δευτέρα και Παρασκευή. Ενώ ξεκίνησε ως ανεξάρτητη εφημερίδα (στον πρόλογο της μάλιστα έγραφε *Προκύπτει τέλος πάντων εις φως ο Φίλος του Νόμου... Η ονομασία του αρκεί να βεβαιώση καθένα δια την ειλικρινή ουδετερότητα, την οποία θέλει φυλάξει και δια το μίσος του κατά των φατριών. Εμείς θέλομεν να βασιλεύη ο Νόμος και κανείς ποτέ περισσότερον παρ' αυτόν να μην ισχύση...*), με το διάταγμα 972 της 14ης Απριλίου του 1824, έγινε επίσημο δημοσιογραφικό όργανο της *[[Προσωρινή Διοίκησις της Ελλάδος|Διοίκησης]]*, άλλαξε ο τίτλος από *Ο Φίλος του Νόμου*, εφημερίς της νήσου Ύδρας σε *Ο Φίλος του Νόμου*, εφημερίς της Διοικήσεως και της νήσου Ύδρας και άρχισε να τυπώνεται στο πιεστήριο που ήταν δωρεά του Γάλλου εκδότη και φιλέλληνα Φιρμέν Ντιντό (Ambroise - Firmin Didot).

Δημοσίευε αποφάσεις, ψηφίσματα, πράξεις και εγκυκλίους του Εκτελεστικού και τα πρακτικά του Βουλευτικού αλλά και ειδήσεις σχετικά με πολεμικές επιχειρήσεις και τις εξελίξεις στον εμφύλιο πόλεμο εκφράζοντας τις επίσημες απόψεις της Διοίκησης. Τον ενάμισι περίπου χρόνο που ήταν όργανο της Διοίκησης είχε προκαλέσει την ενόχληση μελών του Βουλευτικού, καθώς ελεγχόταν από τους αδερφούς Κουντουριώτη (όπως και πριν γίνει όργανο της Διοίκησης) και ζητούσαν την μεταφορά της στο Ναύπλιο και την αφαίρεση από τον τίτλο της αναφοράς *της Διοικήσεως*. 

Παρέμεινε όργανο της διοικήσεως μέχρι τον Οκτώβριο του 1825 οπότε ξεκίνησε στο Ναύπλιο η έκδοση της *[[Γενική Εφημερίς της Ελλάδος|Γενικής Εφημερίδας της Ελλάδας]]*, μετά την έκδοση της οποίας *Ο Φίλος του Νόμου* συνέχισε να εκδίδεται ως ανεξάρτητη πλέον εφημερίδα, οπότε και αυξήθηκαν τα άρθρα για την παιδεία, την ελευθεροτυπία κ.ά. Αφότου άρχισε να εκδίδεται ξανά ως ανεξάρτητη εφημερίδα, στηλίτευε τον «κοτζαμπασισμό» και ασκούσε έντονη κριτική στη *Γενική Εφημερίδα της Ελλάδος*, όταν όμως ο εκδότης της τελευταίας Θεόκλητος Φαρμακίδης διώχθηκε, ο *Φίλος του Νόμου* τον στήριξε. Με την έναρξη του 1827 η πολεμική της απέναντι στους φορείς της εξουσίας γίνεται έντονη, Ταυτόχρονα έρχονται στο φως κείμενα που αποβλέπουν στη διαμόρφωση των δημοκρατικών συνειδήσεων. Πολλά τα υπογράφει ο Αλέξανδρος αλλά τα περισσότερα ο Παναγιώτης Σούτσος, για ένα διάστημα συνεργάτης της εφημερίδας και εκφραστής στα χρόνια 1826-1827, του μαχητικού πνεύματος για την προάσπιση των συνταγματικών ελευθεριών.

## Πηγές
* Ε/Ιστορικά, ένθετο της εφημερίδας Ελευθεροτυπία -Ο Τύπος στον Αγώνα του 1821, 22 Μαρτίου 2001.
* Ο φίλος του Νόμου, Εθνικό Ιστορικό Μουσείο

## Παραπομπές


## Εξωτερικοί σύνδεσμοι
* Βασίλης Φουρτούνης: *Τα έντυπα της επανάστασης* http://www.fourtounis.gr/arthra/2011/14-08/14.html\

Κατηγορία:Ιστορικές ελληνικές εφημερίδες
Κατηγορία:Πρώην εφημερίδες στην ελληνική γλώσσα
Υπαίθριο γυμναστήριο

Τα **υπαίθρια γυμναστήρια**, περισσότερο γνωστά ως *GYM PARK* (ο όρος δημιουργήθηκε από την εταιρεία που τα προωθεί στην Ελληνική αγορά) αποτελούν νέα μόδα στο χώρο της άθλησης. Τα συναντά κανείς σε πάρκα και πλατείες δήμων, σε παραλίες και λοιπά αθλητικά κέντρα. Η χρήση τους είναι απολύτως ασφαλής για άτομα άνω των 15 ετών και η χρήση των οργάνων γίνεται χωρίς εποπτεία από γυμναστή. Συνήθως τα όργανα φέρουν λεπτομερείς οδηγίες χρήσης καθώς και αναφορές σχετικά με τους γυμναζόμενους μύες. 

Ένα *GYM PARK* αποτελείται ως επί το πλείστον από 10 όργανα γυμναστικής παρεμφερή με αυτά που θα έβρισκε κανείς σε ένα συμβατικό γυμναστήριο. Έτσι σε ένα τέτοιο υπαίθριο πάρκο μπορεί κανείς να συναντήσει τα παρακάτω όργανα: Όργανο έκτασης ποδιών και Stepper, Όργανο πιέσεων και έλξεων ώμων, όργανο ποδηλάτου και ελλειπτικής κίνησης ποδιών, παράλληλες μπάρες και μπάρες κοιλιακών, όργανο εκτάσεων και βάδισης αέρος.

Τα πλεονεκτήματα που προσφέρει ένα **υπαίθριο γυμναστήριο** είναι, μεταξύ άλλων, ένα είδος αίσθησης ελευθερίας που προσφέρουν στον αθλούμενο καθώς προσφέρουν τη δυνατότητα εκγύμνασης στην ίδια τη φύση, η ανοιχτή πρόσβαση σε αυτά καθ' όλη τη διάρκεια της ημέρας, το γεγονός πως είναι δωρεάν προς όλους τους πολίτες.

Η άσκηση που επιτυγχάνεται σε αυτού του είδους τα γυμναστήρια είναι περισσότερο αερόβια και διατήρησης φόρμας και λιγότερο μυϊκής ενδυνάμωσης.

Κατηγορία:Γυμναστήρια
Κατηγορία:Σωματική άσκηση
Ράλλυ Κύπρου

thumb|right|Ο Ρόμαν Κρέστα στο Ράλλυ Κύπρου (2005)

Το **Ράλλυ Κύπρου** διεξήχθη για πρώτη φορά το 1970.  Διεξάγονταν τοπικά ράλλυ μέχρι που το 2000 πήρε την απόφαση να ενταχθεί στο Παγκόσμιο Πρωτάθλημα Ράλλυ. Το Ράλλυ της Κύπρου θεωρείται ως το πιο αργό ράλλυ στον κόσμο. Η  αιτία είναι επειδή στις διαδρομές του υπάρχει "παχύ χώμα" με αποτέλεσμα να χάνει την ταχύτητα το αυτοκίνητο ράλλυ.

Το 2000 φιλοξένησε το Παγκόσμιο Πρωτάθλημα Ράλλυ με έδρα τη Λεμεσό. Το ράλλυ γινόταν στα βουνά της Τροόδου που βρίσκονται σε υψηλό υψόμετρο. Θεωρείται επίσης ως ένα από τα πιο επικίνδυνα ράλλυ στον κόσμο λόγω της τραχύτητας του εδάφους, κάτι που προκαλεί τρυπήματα στα λάστιχα και στο χαλίκι, το οποίο μπορεί να προκαλέσει ολισθήματα από υψόμετρο 1.500 μέτρων. Το 2006 σταμάτησε η συνεργασία τους με το WRC. Το 2010 υπέγραψε συμβόλαιο με το IRC (Διηπειρωτικό Πρωτάθλημα Ράλλυ) όπου και επιλέχτηκε ως το τελευταίο ράλλυ του προγράμματος. Τις σεζόν 2007 και 2008 έγιναν τοπικά πρωταθλήματα. Το 2009 τελικά έδωσε πάλι συμμετοχή με έδρα την Λεμεσό. 

thumb|right|Ο Πέτερ Σόλμπεργκ το 2001, στο Ράλλυ Κύπρου

## Οι Νικητές του Ράλλυ Κύπρου

## Παραπομπές


Κατηγορία:Αθλητισμός στην Κύπρο
Ράλλυ Αυστραλίας

[thumb|right|Ο [Μάρκους Γκρόνχολμ στο Ράλλυ Αυστραλίας, το 2006.]]
thumb|right|Ο Μίκο Χίρβονεν, νικητής του Ράλλυ του 2009.
Το **Ράλλυ Αυστραλίας** είναι ένας αγώνας ράλλυ του Παγκοσμίου Πρωταθλήματος Ράλλυ. Το πρώτο ράλλυ γενικώς διεξήχθη το 1987 στην περιοχή της Περθ στη δυτική Αυστραλία. Το 1988 εντάχθηκε στο πρόγραμμα του WRC όπου και παρέμεινε μέχρι το 2009 όπου δεν έγινε στο Περθ αλλά έξω από το Μπρισμπέιν. Στο Περθ διεξάγονταν αγώνες ράλλυ κατά την περίοδο 1987-2006. To 2006 διεξήχθη την περίοδο 26-29 Οκτωβρίου αλλά δεν έγινε η Σούπερ Ειδική Διαδρομή επειδή μία ομάδα είχε έρθει για τουρισμό με αποτέλεσμα να αναβληθεί ώστε να μην συμβούν τραυματισμοί. Το ράλλυ του 2007 αναβλήθηκε. Το ράλλυ έγινε ξανά το 2009, το 2011 και στη συνέχεια από το 2013 έως το 2018. Το 2019 αναβλήθηκε λόγω των δασικών πυρκαγιών και ως σήμερα δεν έχει συμβόλαιο με το Παγκόσμιο Πρωτάθλημα Ράλλυ.. Τον Ιανουάριο του 2020 ξεκίνησαν οργανώσεις για να επιστρέψουν το ράλλυ πίσω στα κλασσικά χώματα του Περθ όπως γινόταν το 1988-2006.

## Οι νικητές του Ράλλυ Αυστραλίας
thumb|right|Ο Σεμπαστιάν Λέμπ, νικητής του Ραλλυ το 2004.
* 1988  Ίνγκβαρ Κάρλσον
* 1989  Γιούχα Κάνκουνεν
* 1990  Γιούχα Κάνκουνεν
* 1991  Γιούχα Κάνκουνεν
* 1992  Ντιντιέ Οριόλ
* 1993  Γιούχα Κάνκουνεν
* 1994  Κόλιν Μακ Ρέι
* 1995  Κένεθ Ερικσον
* 1996  Τόμι Μάκινεν
* 1997  Κόλιν Μακ Ρέι
* 1998  Τόμι Μάκινεν
* 1999  Ρίτσαρντ Μπερνς
* 2000  Μάρκους Γκρόνχολμ
* 2001  Μάρκους Γκρόνχολμ
* 2002  Μάρκους Γκρόνχολμ
* 2003  Πέτερ Σόλμπεργκ
* 2004  Σεμπαστιάν Λέμπ
* 2005  Φρανσουά Ντιβάλ 
* 2006  Μίκο Χίρβονεν
* 2007 -
* 2008 -
* 2009  Μικο Χίρβονεν
* 2010 -
* 2011  Μίκο Χίρβονεν
* 2012 -
* 2013  Σεμπαστιάν Οζιέ
* 2014  Σεμπαστιάν Οζιέ
* 2015  Σεμπαστιάν Οζιέ
* 2016  Άντρεας Μίκελσεν
* 2017 Τιερί Νεβίλ 
* 2018  Γιάρι-Μάτι Λάτβαλα
* 2019 Αναβλήθηκε

## Παραπομπές


Κατηγορία:Αγώνες αυτοκινήτου
Κατηγορία:Αθλητικές διοργανώσεις στην Αυστραλία
Αλέκος Παπαδόπουλος

Το όνομα **Αλέκος Παπαδόπουλος** μπορεί να αναφέρεται στους:
* Αλέκος Παπαδόπουλος (πολιτικός), Έλληνας πολιτικός
* Αλέκος Παπαδόπουλος (ποδοσφαιριστής), Έλληνας ποδοσφαιριστής
* Αλέκος Παπαδόπουλος (δημοσιογράφος-συγγραφέας-εκδότης), Έλληνας δημοσιογράφος-συγγραφέας-εκδότης
* Αλέκος Παπαδόπουλος (μουσικός), Έλληνας μουσικός
Αλέκος Παπαδόπουλος (πολιτικός)

Ο **Αλέκος Παπαδόπουλος** (Γηρομέρι Θεσπρωτίας, 1949) είναι Έλληνας νομικός, σοσιαλιστής πολιτικός, και πρώην υπουργός του ΠΑΣΟΚ επί Κώστα Σημίτη (1996–2002) και επί Ανδρέα Παπανδρέου (1994–1996). 

## Βιογραφία
Γεννήθηκε το 1949 στο Γηρομέρι Θεσπρωτίας, όπου μεγάλωσε και πέρασε τα παιδικά του χρόνια. 

Είναι πτυχιούχος Νομικής του Πανεπιστημίου Αθηνών και πτυχιούχος Πολιτικών Επιστημών και Ιστορίας του Παντείου Πανεπιστημίου.

Η πρώτη κάθοδος στην πολιτική έγινε στις δημοτικές εκλογές του 1978, όπου εξελέγη δημοτικός σύμβουλος του δήμου Αργυρούπολης με την παράταξη του Δημήτρη Ευσταθιάδη, όπου ήταν και ο νικητής των εκλογών και επανεξελέγη Δήμαρχος. Εξελέγη βουλευτής Θεσπρωτίας με το ΠΑΣΟΚ στις εκλογές του 1989 (Ιουνίου και Νοεμβρίου), 1990, 1993, 1996 και 2000, ενώ στις εκλογές του 2004 και 2007 εξελέγη βουλευτής Β΄ Αθηνών.

Διετέλεσε Υπουργός και Υφυπουργός σε κυβερνήσεις του ΠΑΣΟΚ τη δεκαετία του 1990 και του 2000:
* Υφυπουργός Οικονομικών (Οκτώβριος 1993 - Φεβρουάριος 1994)
* Υπουργός Οικονομικών (Φεβρουάριος 1994 - Σεπτέμβριος 1996)
* Υπουργός Εσωτερικών, Δημόσιας  Διοίκησης & Αποκέντρωσης (Σεπτέμβριος 1996 - Φεβρουάριος 1999)
* Υπουργός Υγείας, Πρόνοιας και Κοινωνικών Ασφαλίσεων (Απρίλιος 2000 - Ιούνιος 2002)

Κατά τη διάρκεια της θητείας του στο Υπουργείο Εσωτερικών ψηφίστηκε το Σχέδιο Καποδίστριας, η δημιουργία της ανεξάρτητης διοικητικής αρχής "Συνήγορος του Πολίτη" και η δημιουργία του Σώματος Επιθεωρητών-Ελεγκτών Δημόσιας Διοίκησης.

Στις 21 Ιουνίου 2015 ανακοίνωσε ότι σκοπεύει να ιδρύσει το επόμενο διάστημα νέο κόμμα. Στις 7 Ιουλίου 2016 ανακοινώθηκε η συμμετοχή του στην ίδρυση νέου πολιτικού κόμματος με την ονομασία Δημοκρατική Ευθύνη μαζί με τον πρώην βουλευτή Χάρη Θεοχάρη.

Αν και έχει αποσυρθεί, οι παρεμβάσεις του Α. Παπαδόπουλου είναι συχνές στα ελληνικά ΜΜΕ για πολιτικά θέματα της χώρας. 

## Προσωπική ζωή
Είναι νυμφευμένος με τη Λίλιαν Χατζοπούλου, με την οποία απέκτησαν δύο παιδιά. Έχει δηλώσει φίλαθλος της ποδοσφαιρικής ομάδας του Απόλλωνα Σμύρνης. 

## Πηγές
* Προσωπική ιστοσελίδα του Αλέκου Παπαδόπουλου

## Παραπομπές


Κατηγορία:Βουλευτές Θεσπρωτίας
Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υπουργοί Οικονομικών
Κατηγορία:Έλληνες υπουργοί Εσωτερικών, Δημόσιας Διοίκησης και Αποκέντρωσης
Κατηγορία:Έλληνες υπουργοί Υγείας Πρόνοιας και Κοινωνικών Ασφαλίσεων
Κατηγορία:Έλληνες υφυπουργοί Οικονομικών
Κατηγορία:Έλληνες πολιτικοί του 20ού αιώνα
Κατηγορία:Έλληνες πολιτικοί του 21ου αιώνα
Δακτύλιος της Ανθής

thumb|250px|Ο φωτεινός δακτύλιος που σχηματίζει η Ανθή.

**Δακτύλιος της Ανθής** ονομάστηκε ένας αχνός δακτύλιος, που σχηματίζει τόξο και  εντοπίστηκε για πρώτη φορά τον Ιούνιο του 2007, καλύπτοντας μια διαμήκη έκταση περίπου 20 μοιρών, πάνω στην τροχιά της Ανθής, μικρού δορυφόρου του Κρόνου. Το υλικό στο τόξο πιστεύεται ότι αντιπροσωπεύει τη σκόνη που έχει φύγει από την Ανθή, λόγω των μικρομετεωρωειδών  επιπτώσεων. Ο περιορισμός της σκόνης εντός του τόξου οφείλεται στην τροχιακή απήχηση 10:11 της  Ανθής απήχηση με τον Μίμα. Κάτω από την επίδραση της ίδιας απήχησης, η Ανθή παρασύρεται εμπρός και πίσω στην τροχιά της, πάνω από 14° γεωγραφικού μήκους.

Κατηγορία:Πλανητικοί δακτύλιοι
Σωκράτης Μπουντούρης

Ο **Σωκράτης Μπουντούρης** είναι Έλληνας ποδοσφαιριστής που αγωνίζεται στην επίθεση. Γεννήθηκε στις 23 Νοεμβρίου 1977 στο Ξυνονέρι Καρδίτσας. Έχει αγωνιστεί σε πολλές ομάδες Β' και Γ' εθνικής με ιδιαίτερη επιτυχία ενώ αποτελεί ίνδαλμα τόσο για τους φιλάθλους της Αναγέννησης Καρδίτσας όσο και για τους φιλάθλους του Ολυμπιακού Βόλου.

## Καριέρα
Ξεκίνησε την καριέρα του από την Αναγέννηση Καρδίτσας όπου αγωνίστηκε από το 1996 έως το 2001. Το 2001 άφησε την ομάδα της ιδιαίτερης πατρίδας του για τον Πατραϊκό όπου μετά από μόλις 6 μήνες πήγε στο Γ.Σ. Μαρκό. Το 2002 έως το 2004 αγωνίστηκε στον Ποσειδώνα Νέων Πόρων και το 2004 έως το 2007 στον Ολυμπιακό Βόλου. Το 2007 επέστρεψε στην ομάδα της Αναγέννησης Καρδίτσας όπου αγωνίστηκε ως το 2010. Το καλοκαίρι του 2010 υπέγραψε συμβόλαιο συνεργασίας με τον Πανθρακικό. Η συνεργασία του όμως με την ομάδα της Κομοτηνής διακόπηκε τον Δεκέμβριο του ίδιου έτους. Ο Μπουντούρης λίγες ημέρες μετά επέστρεψε στην Αναγέννηση Καρδίτσας. Την σεζόν 2011-12 κατέκτησε το πρωτάθλημα Δ' Εθνικής και την άνοδο, ενώ αναδείχθηκε και πρώτος σκόρερ του Δ'ομίλου της Δ' Εθνικής με 20 γκολ. Την επόμενη σεζόν 2012-13, κατέκτησε την άνοδο και ο ίδιος βραβεύτηκε στα Ποδοσφαιρικά βραβεία ΠΣΑΠ ως ο πολυτιμότερος ποδοσφαιριστής του πρωταθλήματος της Γ΄ Εθνικής. Αγωνίστηκε με την Αναγέννηση Καρδίτσας μέχρι και τον Δεκέμβριο του 2014, όποτε και σταμάτησε ουσιαστικά η επαγγελματική του καριέρα.

Ακολούθως αγωνίστηκε μέχρι το 2016 στα ερασιτεχνικά τοπικά πρωταθλήματα Ε.Π.Σ. Καρδίτσας κατά σειρά με τους Ατρόμητο Παλαμά και Δόξα Μητρόπολης και κατόπιν αποσύρθηκε από την ενεργό δράση σαν ποδοσφαιριστής.

## Πηγές
* Βιογραφικό στην σελίδα του Πανθρακικου
* Βραβεία ΠΣΑΠ: Βραβεύτηκαν οι κορυφαίοι!
* Μπουντούρης: «Μίλησε η φανέλα και το όνομα»
* Σωκράτης Μπουντούρης στατιστικά στο myplayer
* Βιογραφικό και στατιστικά Σωκράτη Μπουντούρη, επίσημη σελίδα Facebook

Κατηγορία:Έλληνες ποδοσφαιριστές
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Πανθρακικού
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Γ.Σ. Μαρκό
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Ιερώνυμος (αποσαφήνιση)

Με το όνομα **Ιερώνυμος** αναφέρονται:

* Ιερώνυμος ο Άνδριος, ολυμπιονίκης στο αγώνισμα του πεντάθλου κατά τον 5ο αιώνα π.Χ.
* Ιερώνυμος των Συρακουσών, ο τελευταίος τύραννος των Συρακουσών
* Ιερώνυμος ο Ρόδιος, περιπατητικός φιλόσοφος (290 -230 π.Χ.)
* Ιερώνυμος, χριστιανός άγιος του 4ου αιώνα μ.Χ.
* Ιερώνυμος Μπος, (περ. 1450 - 1516) Ολλανδός ζωγράφος 
* Αρχιεπίσκοπος Ιερώνυμος Α´ Κοτσώνης, αρχιεπίσκοπος Αθηνών την περίοδο 1967-1973
* Αρχιεπίσκοπος Ιερώνυμος Β´, αρχιεπίσκοπος Αθηνών από το 2008 έως σήμερα
* Όσιος Ιερώνυμος Σιμωνοπετρίτης ο Μικρασιάτης, (1871- 1957) , άγιος της Ορθόδοξης Εκκλησίας
Ίσθμιος

Ο **Ίσθμιος** ήταν, σύμφωνα με τον Παυσανία, Μεσσήνιος βασιλιάς γιος του Γλαύκου και απόγονος του Ηρακλή από την δυναστεία των Ηρακλειδών. Έκτισε στις Φαρές το ιερό του Γοργάσου και του Νικόμαχου. Γιος του ήταν ο Δωτάδας

## Πηγές
*Παυσανίας, "Ελλάδος Περιηγήσεις - Μεσσηνιακά", (1992, εκδόσεις Κάκτος, Αθήνα), σελ. 37 ISBN 960-352-100-0*

Κατηγορία:Μυθικοί βασιλείς της Μεσσηνίας
Κατηγορία:Ηρακλείδες
Συβότας

Ο **Συβότας** ήταν, σύμφωνα με τον Παυσανία, Μεσσήνιος βασιλιάς γιος του Δωτάδα από την δυναστεία των Ηρακλειδών. Καθιέρωσε τις ετήσιες θυσίες του βασιλιά στον ποταμό Πάμισο και τους εναγισμούς στην Οιχαλία προς τιμήν του Ευρύτου, γιου του Μελανέα, πριν από τα μυστήρια των Μεγάλων Θεών (Δήμητρα και Περσεφόνη), που τελούνταν ακόμη στην Ανδανία. Γιος του Συβότα ήταν ο Φίντας

## Πηγές

*Παυσανίας, "Ελλάδος Περιηγήσεις - Μεσσηνιακά", (1992, εκδόσεις Κάκτος, Αθήνα), σελ. 37 ISBN 960-352-100-0*

Κατηγορία:Μυθικοί βασιλείς της Μεσσηνίας
Κατηγορία:Ηρακλείδες
Φίντας

Ο **Φίντας** ήταν, σύμφωνα με τον Παυσανία, Μεσσήνιος βασιλιάς γιος του Συβώτα από την δυναστεία των Ηρακλειδών. Κατά την διάρκεια της βασιλείας του Φίντα συνέβη ή πρώτη διαμάχη με τους Λακεδαιμονίους στο ιερό της Λιμνάτιδος Αρτέμιδος κατά την οποία σκοτώθηκε ο Σπαρτιάτης Βασιλιάς Τήλεκλος. Αυτή η διαμάχη αργότερα οδήγησε στον Α' Μεσσηνιακό Πόλεμο. Γιοι του ήταν ο Ανδροκλής και ο Αντίοχος

## Πηγές
* Παυσανίας, *Ελλάδος Περιηγήσεις. Μεσσηνιακά*, Εκδόσεις Κάκτος, Αθήνα 1992, σελ. 37 ISBN 960-352-100-0

Κατηγορία:Μυθικοί βασιλείς της Μεσσηνίας
Κατηγορία:Ηρακλείδες
Μάχη των Κυνός Κεφαλών (197 π.Χ.)

Η **μάχη των Κυνός Κεφαλών** πραγματοποιήθηκε το 197 π.Χ. ανάμεσα στη Μακεδονία του Φίλιππου Ε' της δυναστείας των Αντιγονιδών και τη Ρώμη με τον Τίτο Κουίνκτιο Φλαμινίνο στη θέση Κυνός Κεφαλαί της Θεσσαλίας κατά το Δεύτερο Μακεδονικό Πόλεμο.

## Προοίμιο

Στην Αρχαία Ελλάδα κατά τα τέλη του 3ου αιώνα το κυρίαρχο κράτος ήταν η Μακεδονία. Η Μακεδονία είχε έρθει αντιμέτωπη με τους Ρωμαίους κατά τον Πρώτο Μακεδονικό πόλεμο. Μια δύναμη της εποχής ήταν και η Αιτωλική Συμπολιτεία η οποία ήταν εχθρός της Μακεδονίας και το 211 π.Χ. έκλεισε συμμαχία με τη Ρώμη στην οποία περιήλθαν και οι σύμμαχοί της. Έτσι οι εχθροπραξίες συνεχίστηκαν με τους Μακεδόνες του Φίλιππου Ε' να πετυχαίνουν νίκες σε βάρος των Αιτωλών. Τελικά το 206 π.Χ. οι Αιτωλοί και οι σύμμαχοί τους συνθηκολόγησαν τερματίζοντας τον Πρώτο Μακεδονικό πόλεμο. Οι Ρωμαίοι όμως άρχισαν να επεμβαίνουν στα ελληνικά πράγματα και μετά τη νίκη τους στη Ζάμα επί των Καρχηδονίων το 202 π.Χ., έστρεψαν το ενδιαφέρον τους για επέκταση αποκλειστικά στην Ελλάδα, αφού είχαν κατακτήσει όλη τη δυτική Μεσόγειο. Έτσι το 200 π.Χ. άρχισε ο Δεύτερος Μακεδονικός Πόλεμος με τους Ρωμαίους να έχουν την υποστήριξη των συμμάχων τους.

## Η μάχη

Το 197 π.Χ. οι Ρωμαίοι με αρχηγό τον Τίτο Κουίνκτιο Φλαμινίνο κατευθύνθηκαν με 34.000 άνδρες στη θέση των Κυνός Κεφαλών στη Θεσσαλία. Ο Φλαμινίνος διέθετε ακόμη κάποιο αριθμό ελεφάντων. Απέναντί του ήταν ο Φίλιππος Ε' της Μακεδονίας. Διέθετε 16.000 φαλαγγίτες, 7.500 πεζούς κι 2.000 ιππείς. Πριν τη μάχη έπεσε βροχή και ακολούθησε ομίχλη. Έτσι ένα τμήμα στρατού του Φιλίππου βρέθηκε σε κάποιους λόφους. Εκεί συναντήθηκε με ένα τμήμα ιππικού του Φλαμινίνου. Ο τελευταίος ενίσχυσε το τμήμα για να απασχολήσει τη μακεδονική φάλαγγα να την κρατήσει σε έδαφος που δε μπορούσε να αναπτυχθεί και να την αντιμετωπίσει. Ο Φίλιππος παρά τις δυσκολίες κατάφερε και απώθησε τους Ρωμαίους, αλλά βρέθηκε σε ακατάλληλο έδαφος για τη φάλαγγα. Τότε έφτασε και το άλλο τμήμα του μακεδονικού στρατού στο αριστερό άκρο. Τότε διέταξε τους στρατιώτες του να βγάλουν τα ξίφη τους και να επιτεθούν. Οι Ρωμαίοι υποχώρησαν, αλλά το νεοφερμένο άκρο της φάλαγγας δεν είχε σχηματίσει παράταξη. Εκμεταλλευόμενος αυτό, ο Φλαμινίνος έστειλε τους ελέφαντές του και νίκησε το αριστερό άκρο. Η υποχώρηση έκανε το δεξί άκρο που νικούσε να μείνει ακάλυπτο. Έτσι ένα τμήμα Ρωμαίων επιτέθηκε από τα νώτα στους Μακεδόνες. Οι τελευταίοι κυκλώθηκαν και συνετρίβησαν.

## Μετά τη μάχη

Μετά τη μάχη οι Μακεδόνες μετρούσαν απώλειες των 5.000 ανδρών και οι Ρωμαίοι των 2.000 ανδρών. Η μάχη των Κυνός Κεφαλών αποτέλεσε μια αιματηρή μάχη του Δεύτερου Μακεδονικού πολέμου. Η τελευταία αποφασιστική μάχη μεταξύ Ρωμαίων και Μακεδόνων ήταν η Μάχη της Πύδνας που έγινε στις 22 Ιουνίου του 168 π.Χ. κατά τον Τρίτο Μακεδονικό Πόλεμο. Έτσι οι Ρωμαίοι άρχισαν την υποταγή της Ελλάδας.

## Πηγές

* Μονογραφίες Παγκόσμιας Πολεμικής Ιστορίας, σειρά Πολεμιστές
* Πολύβιος, *Οι Ιστορίες*

Κατηγορία:Μάχες ρωμαϊκού στρατού
Κατηγορία:Μάχες μακεδονικού στρατού
Κατηγορία:Μάχες ελληνιστικής περιόδου
Γιώργος Χαραλαμπόπουλος

Ο **Γιώργος Ερνέστος Χαραλαμπόπουλος** (γενν. στο Λονδίνο, 1949) είναι Έλληνας πολιτικός και δικηγόρος.

## Βιογραφικά στοιχεία
Γεννήθηκε το 1949 στο Λονδίνο. Είναι γιος του Γιάννη Χαραλαμπόπουλου, αρχηγού του Πανελληνίου Απελευθερωτικού Κινήματος (ΠΑΚ) στα χρόνια της δικτατορίας των Συνταγματαρχών και μετέπειτα υπουργού στις κυβερνήσεις του Ανδρέα Παπανδρέου. Σπούδασε στη Νομική Σχολή του Πανεπιστημίου Αθηνών από όπου πήρε το πτυχίο του τον Ιούνιο του 1974. Έκανε μεταπτυχιακές σπουδές στο Ευρωπαϊκό Δίκαιο στο Κολλέγιο της Ευρώπης (College d' Europe) της Μπριζ του Βελγίου. Συνέχισε τις σπουδές του με εξάμηνη άσκηση στην *Γενική Διεύθυνση Εσωτερικής Αγοράς* της Ευρωπαϊκής Επιτροπής. 

Πήρε μέρος στο ξεκίνημα του αντιδικτατορικού φοιτητικού κινήματος και ήταν από τους πρωτεργάτες στην οργάνωση της κατάληψης της Νομικής Σχολής το Φεβρουάριο του 1963. Συνελήφθη στις 21 Δεκεμβρίου 1973 και κρατήθηκε σε αυστηρή απομόνωση στα κρατητήρια της ΕΑΤ-ΕΣΑ και της ΕΣΑ της Νέας Φιλαδέλφειας για τρεις μήνες. Ήταν μεταξύ των βασικών μαρτύρων κατηγορίας στη δίκη των βασανιστών της ΕΣΑ το 1975. 

Μετά την πτώση της δικτατορίας ήταν από τα ιδρυτικά μέλη του Πανελληνίου Σοσιαλιστικού Κινήματος (ΠΑΣΟΚ) και μέλος της πρώτης Κεντρικής Επιτροπής. Από τον Φεβρουάριο του 1980 και έως τις Βουλευτικές Εκλογές του 1981 εργάστηκε ως σύμβουλος του Ανδρέα Παπανδρέου σε ζητήματα ευρωπαϊκού δικαίου και προγραμματικών θέσεων του ΠΑΣΟΚ. 

Κατά την επαγγελματική του σταδιοδρομία εργάστηκε στην Ευρωπαϊκή Επιτροπή, ασχολήθηκε με τη δικηγορία ενώ υπήρξε σύμβουλος διοικήσεων του δημοσίου τομέα της Εθνικής Τράπεζας, στο υπουργείο Εθνικής Οικονομίας και στο υπουργείο Ανάπτυξης.

Εξελέγη βουλευτής στη Βουλή των Ελλήνων για πρώτη φορά στις βουλευτικές εκλογές του 2009 με το ΠΑΣΟΚ στην εκλογική περιφέρεια Β΄ Αθηνών.

Είναι παντρεμένος και έχει πέντε παιδιά. 

## Παραπομπές


Κατηγορία:Βουλευτές Β΄ Αθηνών 
Κατηγορία:Βουλευτές εκλεγμένοι με το ΠΑΣΟΚ 
Κατηγορία:Έλληνες δικηγόροι του 20ού αιώνα
Κατηγορία:Μέλη του Πανελλήνιου Απελευθερωτικού Κινήματος
Σταθμός Νέος Κόσμος

Ο **Σταθμός Νέος Κόσμος** είναι σταθμός του μετρό της Αθήνας, επί της γραμμής 2. Βρίσκεται στην Αθήνα και πήρε το όνομά του από την συνοικία του Νέου Κόσμου, που ανήκει στον Δήμο Αθηναίων. Βρίσκεται στη συμβολή των οδών Ηλία Ηλιού, Κασομούλη και Ευστρατίου Πίσσα, κάτω από την πλατεία Καραϊσκάκη. Εγκαινιάστηκε στις 15 Νοεμβρίου 2000. Είναι υπόγειος και διαθέτει δύο πλευρικές αποβάθρες.

Στα αρχικά σχέδια κατασκευής της γραμμής 2 του μετρό και κατά τη μεγαλύτερη διάρκεια της κατασκευής του, ο σταθμός Νέου Κόσμου αναφερόταν με την ονομασία *Ανάλατος*, η οποία οφειλόταν στην παλιά ονομασία της περιοχής, καθώς και στην παρακείμενη πλατεία Μάχης Αναλάτου. Ο προηγούμενος προς το Σύνταγμα σταθμός που είναι σήμερα γνωστός ως σταθμός ''Συγγρού-Φιξ'' ήταν τότε γνωστός με το όνομα *Νέος Κόσμος*. Κατά τη διάρκεια της κατασκευής της γραμμής Σεπολίων - Δάφνης αποφασίστηκε η μετονομασία του σταθμού «Ανάλατος» στο σημερινό του όνομα.

Από τις 19 Ιουλίου 2004, ο σταθμός Νέου Κόσμου προσφέρει τη δυνατότητα μετεπιβίβασης μεταξύ του μετρό και του τραμ της Αθήνας, μέσω της ομώνυμης στάσης της γραμμής 6 του τραμ, η οποία βρίσκεται επιφανειακά, σχεδόν πάνω από τον σταθμό του μετρό.

## Σταθμός ανταπόκρισης με αστικά λεωφορεία και τρόλεϊ
*Χ17: ΣΤ. ΜΕΤΑΞΟΥΡΓΕΙΟ - ΣΤ. ΣΥΝΤΑΓΜΑΤΟΣ [ΕΩΣ ΣΤ. ΕΛΛΗΝΙΚΟ]

## Δομή σταθμού

## Σύνδεση με Τραμ

Ο σταθμός Νέος Κόσμος προσφέρει σύνδεση με το δίκτυο τραμ της Αθήνας μέσω της ομώνυμης στάσης που εξυπηρετείται από μία γραμμή: την Γραμμή 6 (Σύνταγμα - Πικροδάφνη). 

Η στάση του τραμ εγκαινιάστηκε στις 19 Ιουλίου 2004 και διαθέτει δύο αποβάθρες σε κοντινές μεταξύ τους αποστάσεις.

* Η αποβάθρα των συρμών τραμ προς (Πικροδάφνη) βρίσκεται επί της οδού Γουβέλη, σε μικρή απόσταση από την έξοδο του σταθμού προς την οδό Πίσσα.
* Η αποβάθρα που εξυπηρετεί όσους μετακινούνται προς το κέντρο της Αθήνας (Σύνταγμα) βρίσκεται επί της οδού Κασομούλη.

## Παραπομπές


Νεος Κοσμος
Νεος Κοσμος
Νεος Κοσμος
Νεος Κοσμος
Ικέτας (αποσαφήνιση)

Με το όνομα **Ικέτας** αναφέρονται:
*Ικέτας (μυθολογία), μυθικός βασιλιάς της Αρκαδίας
*Ικέτας, πυθαγόρειος φιλόσοφος από τις Συρακούσες
*Ικέτας των Συρακουσών, τύραννος των Συρακουσών μεταξύ 289 και 278 π.Χ. 
*Ικέτας των Λεοντίνων ή **Ικέτης**, τύραννος των Λεοντίνων (353-344 π.Χ.)

Κατηγορία:Αποσαφηνίσεις ονομάτων
Επικοινωνιολόγος

Ο **επικοινωνιολόγος**, γνωστός και ως **σύμβουλος επικοινωνίας**, ασχολείται με την επιστημονική, μεθοδευμένη και στοχευμένη προσέγγιση στη διαδικασία ανταλλαγής μηνυμάτων. 

## Επαγγελματική περιγραφή
Μπορεί να δραστηριοποιείται σε ένα μόνο κομμάτι αυτής της διαδικασίας όπως είναι για παράδειγμα η παρατήρηση και ανάλυση του τρόπου λειτουργίας των μέσων επικοινωνίας, υλικών, τεχνικών (εικόνα, ήχος, κλπ) αλλά και κοινωνικών, πολιτικών ή ακόμη και ψυχολογικών (γλώσσα, ήθη και έθιμα, πολιτικό σύστημα, συνήθειες, φόβοι και ανασφάλειες).  Έτσι τον ενδιαφέρει κάθε τι που θα μπορούσε να ενταχθεί σε ένα επικοινωνιακό μοντέλο ακόμη και με παραμέτρους απρόβλεπτες.

Ιδιαίτερα σημαντική είναι η ένταξη του επικοινωνιολόγου και των ενεργειών ή παραλείψεων του σε έναν ελάχιστο κώδικα δεοντολογίας που θα οριοθετεί όχι μόνο τα νομικά όρια αλλά και τα ηθικά.

Είναι πρώτιστη ευθύνη του ίδιου του επικοινωνιολόγου ο αυτοέλεγχος αλλά και της κοινωνίας να επαγρηπνεί αλλά ενδεχομένως και να τιμωρεί όσους επικοινωνιολόγους είτε σκόπιμα είτε από αμέλεια ενεργούν κατά αυτής βραχυπρόθεσμα ή σε βάθος χρόνου.

Οι επικοινωνιολόγοι χρησιμοποιούν διάφορες τεχνικές που θα μπορούσαν να δημιουργήσουν σκόπιμα θόρυβο ή αποπροσανατολισμό.  Η χρήση των δεδομένων της βιολογίας αλλά και της ψυχολογίας σε ένα επικοινωνιακό πρόγραμμα δημιουργούν αυτόματες αντιδράσεις στο κοινό στόχο.

Η κατάσταση αυτή θα μπορούσε να θεωρηθεί καθεστώς απάτης, πλάνης ή απειλής.

Είναι επίσης ευθύνη κάθε ατόμου και ιδιαίτερα πολίτη ή καταναλωτή να ελέγχει εάν και κατά πόσο έχει στοχοποιηθεί σε ένα πρόγραμμα επικοινωνίας και για ποιον λόγο.  Η αμφισβήτηση όσων ακούγονται και λέγονται ακόμη και από πηγές που θεωρούνται αξιόπιστες είναι καθήκον ιδιαίτερα όταν η σχετική απόφαση του ατόμου δεν είναι δυνατόν να ανακληθεί ή να τροποποιηθεί χωρίς κόστος.

Η δύναμη ενός κατευθυνόμενου μηνύματος είναι τόσο μεγάλη στην πολιτική έτσι ώστε σήμερα δεν νοείται υποψήφιος που δεν υποστηρίζεται επικοινωνιακά από σύμβουλο επικοινωνίας.

Οι οικονομικοί όσο και οι πολιτικοί οργανισμοί χρησιμοποιούν επίσης επικοινωνιολόγους σε περιπτώσεις αντιμετώπισης κρίσεων, απρόβλεπτων δηλαδή καταστάσεων που εξελίσσονται σε ανεξέλεγκτα περιβάλλοντα, κινδύνου, πανικού, τρομοκρατίας, επίθεσης, απειλής, κλπ.

Στην Ελλάδα ο επικοινωνιολόγος έχει πάρει μια ιδιαίτερη μορφή που δεν ταυτίζεται με εκείνη του ειδικού ή συμβούλου επικοινωνίας (Communication Specialist) που συναντάμε στο εξωτερικό.

## Πηγές
*Παιδαγωγικό Ινστιτούτο: Πληροφορίες Επαγγέλματος - Επικοινωνιολόγος

## Εξωτερικοί σύνδεσμοι
* 

Κατηγορία:Επαγγέλματα
Μεσιέ 70

Το **Μεσιέ 70** (γνωστό και ως *M70* και *NGC 6681*) είναι σφαιρωτό σμήνος σε απόσταση περίπου 30.000 ετών φωτός στον αστερισμό Τοξότη. Βρίσκεται πολύ κοντά στο γαλαξιακό κέντρο και  έχει περίπου το ίδιο μέγεθος με το γειτονικό Μεσιέ 69. Ο πυρήνας του είναι πολύ μικρός γιατί έχει υποστεί κατάρρευση πυρήνα, όπως έχει γίνει στο Μεσιέ 15 και στο Μεσιέ 30. Μέσα στο σμήνος έχουν εντοπιστεί μόλις δύο μεταβλητοί αστέρες.

Ανακαλύφθηκε από το Σαρλ Μεσιέ το 1780 και ο πρώτος που το ανέλυσε ήταν ο Ουίλιαμ Χέρσελ. Το 1995 καθώς οι Άλαν Χέιλ και Τόμας Μποπ παρατηρούσαν το σφαιρωτό σμήνος ανακάλυψαν το μεγάλο κομήτη Χέιλ-Μποπ.

## Παραπομπές


## Εξωτερικοί σύνδεσμοι

* Messier 70, SEDS Messier pages 
* Messier 70, Galactic Globular Clusters Database page

Κατηγορία:Σφαιρωτά σμήνη
70
6681
Κατηγορία:Τοξότης (αστερισμός)
Καρύστου Νεόφυτος

Ο **Νεόφυτος** (1790-1851) ήταν κληρικός, επίσκοπος Καρύστου, Φιλικός και αγωνιστής του 1821, από τους κύριους συντελεστές της ελληνικής αντίστασης εναντίον των Τούρκων στη νότια Εύβοια.  

## Πρώιμα χρόνια
Ο κατά κόσμον Νικόλαος Αδάμ γεννήθηκε στο χωριό Φύλλα της Χαλκίδας. Πατέρας του ήταν ο Ανέστης Αδάμης και μητέρα του η Ερατώ. Έμεινε ορφανός από πατέρα πριν γεννηθεί. Γράμματα έμαθε στο χωριό του και δάσκαλός του ήταν μάλλον κάποιος ιερέας ή εφημέριος ή δάσκαλος. Άφησε τα γράμματα για να πιάσει την τέχνη και να θρέψει τον εαυτό του και την χήρα μητέρα του. Λόγω μιας απροσεξίας του κακομεταχειρίστηκε από τον μάστορά του και γι' αυτό η μητέρα του τον απέσυρε από την δουλειά και τον έκλεισε στο μοναστήρι του Αγίου Γεωργίου. Εκεί μετονομάστηκε από Νικόλαος σε Νεόφυτος. Ήταν καλλίφωνος και καλλιέργησε την εκκλησιαστική μουσική. 

Το 1804 χειροτονήθηκε διάκονος από τον επίσκοπο Ευρίπου και έπειτα Ιωαννίνων Ιερόθεο, στην έδρα του οποίου υπηρέτησε. Στη συνέχεια υπηρέτησε πρωτοσύγκελος του Μητροπολίτη Άρτας Πορφυρίου. Το 1813 έγινε επίσκοπος Μελιτουπόλεως στη Μικρά Ασία και το 1817 ανέλαβε την επισκοπή Καρύστου.

## Η συμμετοχή του στην Επανάσταση του 1821
Μυήθηκε στη Φιλική Εταιρεία και έγινε ένας από τους αποστόλους της, ταξιδεύοντας στη Μικρά Ασία, στο Άγιον Όρος και στη Σάμο, όπου πληροφορήθηκε την έκρηξη του Αγώνα. 
Ανέπτυξε έκτοτε έντονη δραστηριότητα και συνέβαλε σημαντικά στην εξάπλωση της Επανάστασης στη νότια Εύβοια. Η ήττα στα Στύρα και η αποτυχημένη πολιορκία της Καρύστου περιόρισαν τις ελπίδες του για απελευθέρωση της νότιας Εύβοιας, αλλά δεν έπαυσε σε όλη τη διάρκεια του Αγώνα να φροντίζει για την αναζωπύρωση της Επανάστασης συγκεντρώνοντας πολεμοφόδια, χρήματα και πολεμιστές.

## Μετά την Απελευθέρωση
Μετά την άφιξη του Ιωάννη Καποδίστρια στην Ελλάδα, ο Νεόφυτος έγινε τοποτηρητής και της επισκοπής Κυκλάδων και το 1833 ανέλαβε την επισκοπή Φωκίδας. Το 1841 μετατέθηκε στην επισκοπή Ευβοίας με έδρα τη Χαλκίδα. Διατέλεσε επίσης πρόεδρος της Ιεράς Συνόδου (1842-1850).

## Παραπομπές


## Πηγές
* 
* Παγκόσμιο Βιογραφικό Λεξικό, τ. 7, Εκδοτική Αθηνών, σσ. 184-185

Κατηγορία:Επίσκοποι του 19ου αιώνα
Κατηγορία:Κληρικοί αγωνιστές του 1821
Κατηγορία:Κάρυστος
Νωτιαία φθίση

Η **νωτιαία φθίση** είναι η αργή εκφύλιση των αισθητικών νευρώνων στις ραχιαίες (οπίσθιες) στήλες του νωτιαίου μυελού, οι οποίοι μεταφέρουν πληροφορίες που διασφαλίζουν στον άνθρωπο την αίσθηση της θέσης (ιδιοδεκτικότητα), της δόνησης και της διακριτικής αφής.

## Αιτία
Η νωτιαία φθίση είναι αποτέλεσμα συφιλιδικής λοίμωξης που δεν έχει θεραπευτεί και εκδηλώνεται ως αποτέλεσμα απομυελίνωσης.

## Συμπτώματα
Συμπτώματα μπορεί να μην εμφανιστούν για ορισμένες δεκαετίες μετά την αρχική λοίμωξη και περιλαμβάνουν: αδυναμία, μείωση αντανακλαστικών, παραισθησίες, σουβλερούς και καυσαλγικούς πόνους, τσιμπήματα, υπαισθησίες, βάδιση φθίσης (κινητική αταξία), προοδευτική εκφύλιση των αρθρώσεων, απώλεια συντονισμού, επεισόδια έντονου πόνου και αισθητικών διαταραχών (συμπεριλαμβανομένης της γλωσσοδυνίας), αλλαγές στην προσωπικότητα, άνοια, κώφωση, οπτικές βλάβες, και βλάβη στην απάντηση στο φως (σημείο Argyll Robertson). Οι σκελετικοί μύες είναι υποτονικοί λόγω της καταστροφής του αισθητικού σκέλους του μυοτατικού αντανακλαστικού. Τα εν τω βάθει τενόντια αντανακλαστικά είναι επίσης μειωμένα ή απουσιάζουν. Για παράδειγμα, μπορεί να σημειώνεται μείωση στο επιγονατιδικό αντανακλαστικό σημείο Westphal's. Μία επιπλοκή της νωτιαίας φθίσης μπορεί να είναι ο παροδικός νευραλγικός παροξυσμικός πόνος που προσβάλλει τα μάτια και τις οφθαλμικές περιοχές, κατάσταση που παλαιότερα ονομαζόταν "Κρίσεις του Pel" - από τον Ολλανδό εσωτερικό παθολόγο P.K. Pel. Σήμερα περισσότερο συχνά χρησιμοποιείται ο όρος "οφθαλμικές κρίσεις φθίσης" στις οποίες η προσβολή χαρακτηρίζεται από ξαφνικό, έντονο οφθαλμικό πόνο, δακρύρροια και φωτοφοβία.

## Συχνότητα/Επιπολασμός
Η πάθηση είναι περισσότερο συχνή στους άνδρες παρά σε γυναίκες. Η έναρξη σημειώνεται συνήθως στη μέση ηλικία. Η συχνότητα της νωτιαίας φθίσης αυξάνεται, εν μέρει λόγω της σχετιζόμενης λοίμωξης HIV.

## Πρόγνωση
Χωρίς την κατάλληλη θεραπεία, η νωτιαία φθίση μπορεί να οδηγήσει σε παράλυση, άνοια, και τύφλωση. Οι νευρικές βλάβες που υφίστανται δεν είναι δυνατόν να αντιστραφούν.

## Θεραπεία
Η πενικιλίνη ενδοφλέβιας χορήγησης είναι η θεραπεία επιλογής. Ο σχετιζόμενος πόνος μπορεί να αντιμετωπιστεί με οπίούχα, valproate, ή carbamazepine. Οι ασθενείς μπορεί επίσης να χρειαστούν φυσιοθεραπεία για να αντιμετωπίσουν την μυϊκή εκφύλιση και αδυναμία. Η προληπτική θεραπεία για αυτούς που έρχονται σε σεξουαλική επαφή με άτομο που έχει νωτιαία φθίση είναι σημαντική.

## Παραλειπόμενα
Ο Άρθουρ Κόναν Ντόυλ, συγγραφέας των περιπετειών του Σέρλοκ Χολμς, ολοκλήρωσε το διδακτορικό του πάνω στο αντικείμενο της νωτιαίας φθίσης το 1885.

## Αναφορές


Κατηγορία:Νευρολογικές παθήσεις
Κατηγορία:Νευρικό σύστημα
Κώστας Αριστόπουλος (μουσικός)

Ο **Κώστας Αριστόπουλος** είναι Έλληνας δημοτικος λαϊκός οργανοπαίκτης, γνωστός για τη μουσική που παίζει στο κλαρίνο.

## Βιογραφία

Γεννήθηκε στο Αγρίνιο 17/6/1964.
Ο παππούς του ο Κώστας Αριστόπουλος, του οποίου πήρε και το όνομα, έπαιζε πολύ καλό ζουρνά αλλά και κλαρίνο τ'Αι-Συμιού (τοπικό θρησκευτικό πανηγύρι στην εορτή του Αγίου Συμεών) στο Μεσολόγγι. Ο πατέρας  και δάσκαλος του Θύμιος Αριστόπουλος επίσης έπαιζε κλαρίνο.
Έπαιξε για πρώτη φορά κλαρίνο επαγγελματικά σε ηλικία 13 ετών στο πανηγύρι στο Αγγελόκαστρο. Ακολούθησε λαμπρή πορεία στον χώρο , παίζοντας σε όλη την Ελλάδα αλλά και στο εξωτερικό. Έχει συνεργαστεί δισκογραφικά με Κώστα Σούκα, Βασίλη Σούκα, Κώστα Πίτσο, Γιώργο Κόρρο, Νίκο Χατζόπουλο, Λευτέρη Ζέρβα και άλλους που συγκαταλέγονται στους σπουδαίους μουσικούς - συνθέτες με έργο στον χώρο της δημοτικής παράδοσης και όχι μόνο.

↵Παντρεύτηκε το 1985  με την Κατερίνα Καραγιάννη κόρη του  Μάκη Καραγιάννη , φημισμένος κλαρίνιστας της εποχής που έμενε στο Αντίριο. Μαζί με την Κατερίνα απέκτησαν 7 παιδιά ... 4 κορίτσια και 3 αγόρια που ασχολούνται  με την μουσική συνεχίζοντας την παράδοση της οικογένειας... Ο 7ος  γιος  (Μάκης Αριστόπουλος) αναλαμβάνει την   σκυτάλη στην παράδοση  του κλαρίνου... Ο Θύμιος και Τάκης παίζουν ντράμς και κιθάρα αντίστοιχα .
Έχει συνεργαστεί με πάρα πολλούς γνωστούς τραγουδιστές όπως η Τασία Βέρα, η Σοφία Κολλητήρη, Τάκης Καρναβάς , Βαγγελιώ Χρηστιά,  Φιλιώ Πυργάκη, Αννούλα Τσαχάλου,  Γιάννης Κωνσταντίνου,  Θανάσης Βαρσαμάς, τον Μάκη Χριστοδουλόπουλο,  Στάθης Κάβουρα,  Γιώργος Τζαμάρας,  Αλέκος Κιτσάκης , Κώστας Σκαφίδας και από τους νεώτερους με τον Αντρέα Κωνσταντινόπουλο, Κώστα Μετζελόπουλο, Γιώργο Βελισσάρη, Χαρά Βέρρα,   Νίκο Βλαχοδήμο, το Νίκο Παπαγεωργίου,  το Θ. Σταμάτη, το Γ. Καψάλη κ.α.

## Δισκογραφία
* Κώστας Αριστόπουλος Τα Σόλα μου
* Χορευτικά Δημοτικά Τσάμικα Συρτά Καλαματιανά
* Θες θες
* Φανταστείτε τι έχει να γίνει
* Πανηγύρι στο Πάος Αρκαδίας
* Γλέντια στο Δρέπανο
* Ένα τραγούδι πέστε μου
* Πανηγύρι στο Μοναστηράκι
* Πρέπει να συναντηθούμε
* Ζωντανά με την Αλέκα
* Κιτρολεμονιά

Κατηγορία:Έλληνες κλαριντζήδες
Αφιόν Καραχισάρ

Το **Αφιόν Καραχισάρ** (αρχαία ελληνικά: Ακροϊνόν, ελληνιστική κοινή: Νικόπολις, νέα ελληνικά: Νικόπολη, τουρκικά: Afyonkarahisar), είναι πόλη στη δυτική Μικρά Ασία, η πρωτεύουσα της επαρχίας Αφιόν Καραχισάρ. Το Αφιόν βρίσκεται 250 χιλιόμετρα νοτιοδυτικά της Άγκυρας κατά μήκος του ποταμού Ακάρ. Το υψόμετρο φτάνει τα 1.034 μέτρα, ενώ ο πληθυσμός τις 170.455 (απογραφή 2008). Από αυτήν την πόλη κατάγεται ο πρώην Πρόεδρος της Τουρκικής Δημοκρατίας, Αχμέτ Νετζντέτ Σεζέρ, αλλά και ο Ιλκέρ Μπασμπούγ.

Οι χειμώνες είναι ψυχροί και οι δρόμοι συνήθως είναι παγωμένοι, κυρίως λόγω του υψόμετρου που βρίσκεται η πόλη.

## Ετυμολογία
Το όνομα στα τουρκικά σημαίνει *όπιο μαύρο-κάστρο*, δεδομένου ότι το όπιο καλλιεργείτο ευρέως εδώ και ότι υπάρχει ένα κάστρο χτισμένο πάνω σε μαύρο βράχο. Επίσης είναι γνωστό απλά ως **Αφιόν**. Παλαιότερες γραφές: **Karahisar-i Sahip**, **Afium-Kara-hissar** και **Αφιόν Καραχισάρ** (όπως γράφεται στα ελληνικά). Η πόλη ήταν γνωστή ως Afyon (όπιο), έως ότου το όνομα άλλαξε σε Afyonkarahisar από το τουρκικό κοινοβούλιο το 2004.

## Ιστορία

Η πόλη ήταν γνωστή στους Χετταίους ως **Χαπανούουα**, έπειτα την πόλη κατέλαβαν Φρύγες, Λυδοί, οι Πέρσες μέχρι που κατελήφθη από τον Μέγα Αλέξανδρο. Μετά το θάνατο του Αλεξάνδρου η πόλη (τώρα γνωστή ως **Ακροϊνόν**) διοικήθηκε από τους Σελευκίδες και τους Βασιλείς της Περγάμου πιο μετά από την Ρώμη και τέλος από το Βυζάντιο. Ο Βυζαντινός Αυτοκράτορας, Λέων Γ', μετά τη νίκη ενάντια των Αράβων το 740, στην ομώνυμη μάχη του Ακροηνού, μετονόμασε την πόλη σε **Νικόπολη**. Οι Σελτζούκοι έφτασαν το 1071 και ονόμασαν την πόλη Καραχισάρ ("μαύρο κάστρο"), από ένα αρχαίο φρούριο το οποίο βρισκόταν σε έναν ηφαιστειακό βράχο 201 μέτρα πάνω από την πόλη.

Η περιοχή ήκμασε κατά τη διάρκεια της Οθωμανικής Αυτοκρατορίας, ως το κέντρο παραγωγής οπίου και το Αφιόν έγινε πλούσια πόλη με το τυπικό οθωμανικό αστικό μείγμα Εβραίων, Αρμενίων, Ελλήνων και Τούρκων. Κατά τη διάρκεια του Α' Παγκοσμίου Πολέμου, Βρετανοί αιχμάλωτοι πολέμου, οι οποίοι είχαν συλληφθεί στην Καλλίπολη, στεγάστηκαν εδώ σε μία άδεια αρμενική εκκλησία στους πρόποδες του βράχου.

Κατά τη Μικρασιατική Εκστρατεία, η περιοχή καταλήφθηκε από γαλλικές, ιταλικές και στη συνέχεια απελευθερώθηκε από ελληνικές δυνάμεις. Η περιοχή ήταν σημείο μείζονος στρατιωτικής σημασίας για τους Έλληνες αποτελώντας μέρος της ζώνης άμυνας των ελληνικών δυνάμεων στην Δυτική Μικρά Ασία, μέχρι την κατάρρευση αυτής της ζώνης έπειτα από την αποτυχία του ελληνικού στρατού να πετύχει μια αποφασιστική νίκη στη Μάχη του Σαγγαρίου, λίγα χιλιόμετρα δυτικά από την Άγκυρα, τον Αύγουστο του 1921.

## Παραπομπές


## Εξωτερικοί σύνδεσμοι

* Afyon Karahisar 
* City council website 
* Governor's office
* Afyonkarahisar community and information
* Afyonkarahisar City Daily Photo  and 
* Afyon Guide and Photo Album  
* Department of forestry and the environment
Δημήτριος Τσιγκουράκος Γρηγοράκης

Ο **Δημήτριος (Τσιγκουράκος) Γρηγοράκης** ήταν φιλικός και αγωνιστής του 1821. 

Ήταν γιος του θείου του Πετρόμπεη, μπας καπετάνιου Τσιγκούριου Γρηγοράκη (Τσιγκούριος, δηλαδή αυτός που χρησιμοποιεί καλά το τσεκούρι), και ήταν ένας από τους αρχηγούς της πολιορκίας της Μονεμβασίας. Διετέλεσε πληρεξούσιος στην Γ΄ Εθνοσυνέλευση Επιδαύρου και βουλευτής. Παρασημοφορήθηκε με τον Αργυρο Σταυρο του Ταγματος του Σωτηρος, για τη Δ Εθνικη των Ελληνων συνελευση, εν αργει. Πέθανε το 1843, σε ηλικία 52 ετών, ή το 1847.

## Αναφορές

 

Τσιγκουρακος
Τσιγκουρακος